หุ้นไปไม่ไหวลบ2.44 จุด
หุ้นภาคเช้า27ก.พ.ปิดที่ 1,527.88 จุด ลดลง 2.44 จุดมูลค่าการซื้อขาย 28,388.49 ล้านบาท
27 ก.พ. 2556

หุ้นภาคเช้า27ก.พ.ปิดที่ 1,527.88 จุด ลดลง 2.44 จุดมูลค่าการซื้อขาย 28,388.49 ล้านบาท
ดัชนีตลาดหลักทรัพย์แห่งประเทศไทย วันที่ 27 ก.พ. พลิกกลับมาเปิดในแดนบวกได้หลังจากเมื่อวานลงไปปิดในแดนลบ โดยขึ้นไปสูงสุดที่ 1,538.23 จุด จากนั้นแกว่งตัวลดลงจนปิดตลาดในภาคเช้าที่ 1,527.88 จุด ลดลง 2.44 จุด หรือ 0.16% มูลค่าการซื้อขาย 28,388.49 ล้านบาท
นักวิเคราะห์ บริษัทหลักทรัพย์ (บล.) ธนชาต ประเมินว่า ตลาดหุ้นรีบาวด์หลังจากประธานธนาคารกลางสหรัฐฯ ให้ความเห็นว่า ควรใช้มาตรการ QE ในการกระตุ้นเศรษฐกิจต่อไป รวมไปถึงตัวเลขสร้างบ้านใหม่สหรัฐฯ และดัชนีความเชื่อมั่นผู้บริโภคออกมาดี ขณะเดียวกันตลาดรับรู้ปัจจัยลบจากปัญหาการเมืองในอิตาลีบ้างแล้ว
อย่างไรก็ตาม บล.ธนชาต เชื่อว่า การรีบาวด์จะอยู่ในกรอบจำกัดบริเวณ 1,535-1,538 จุด เท่านั้น
ขณะที่ บล.เอเซีย พลัส ระบุว่า เม็ดเงินลงทุนจากต่างชาติอยู่ในช่วงปลายขาเข้า ซึ่งน่าจะกดดันให้ตลาดหุ้นผันผวนสูง และเม็ดเงินลงทุนเริ่มไหลออกจากตลาดเอเชีย โดยตลาดหุ้นไทยนักลงทุนต่างชาติมียอดซื้อสะสมอยู่ที่ 9.2 หมื่นล้านบาท ทำให้ยังคงมีแรงขายต่อเนื่องจนถึงสิ้นเดือนเป็นอย่างน้อย
"ขณะที่ในตลาดฟิวเจอร์ส นักลงทุนต่างชาติยังเปิดสถานะ Short สุทธิมากถึง 1,319 สัญญา ทำให้สถานะทั้งเดือนเป็นการ Short กว่า 7 พันสัญญา ถือเป็นสัญญาณยืนยันการขายปรับลดพอร์ตหุ้นไทยต่อไป" บล.เอเซีย พลัส ระบุ
มูลค่าซื้อขาย 5 อันดับหลักทรัพย์LH ปิดที่ 12.10 บาท +0.40 บาท หรือ +3.42% มูลค่า 1,009.27 ล้านบาทUMI  ปิดที่  32.00 บาท +2.00 บาท หรือ +6.67% มูลค่า 1,004.77 ล้านบาทBLAND ปิดที่ 2.14 บาท -0.02 บาท หรือ -0.93% มูลค่า 823.80  ล้านบาท RML ปิดที่ 2.54 บาท +0.14 บาท หรือ +5.83% มูลค่า 679.80 ล้านบาทSUSCO ปิดที่ 3.90 บาท +0.26 บาท หรือ +7.14% มูลค่า 640.22 ล้านบาท